CELEX: 62017TN0655
Language: hu
Date: 2017-09-25 00:00:00
Title: T-655/17. sz. ügy: 2017. szeptember 25-én benyújtott kereset – Inditex kontra EUIPO – Ansell (ZARA TANZANIA ADVENTURES)

27.11.2017   
            
            
               HU
            
            
               Az Európai Unió Hivatalos Lapja
            
            
               C 402/47
            
         2017. szeptember 25-én benyújtott kereset – Inditex kontra EUIPO – Ansell (ZARA TANZANIA ADVENTURES)
   (T-655/17. sz. ügy)
   (2017/C 402/62)
   A keresetlevél nyelve: angol
   
      Felek
   
   
      Felperes: Industria de Diseño Textil, SA (Inditex) (Arteixo, Spanyolország) (képviselők: G. Marín Raigal, G. Macías Bonilla, P. López Ronda, E. Armero Lavie ügyvédek)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Zainab Ansell (Moshi, Tanzánia) és Roger Ansell (Moshi)
   
      Az EUIPO előtti eljárás adatai
   
   
      A vitatott védjegy bejelentője: a fellebbezési tanács előtti eljárásban részt vevő másik fél
   
      A vitatott védjegy: a ZARA TANZANIA ADVENTURES szóelemet magában foglaló európai uniós ábrás védjegy – 8 320 591. sz. védjegybejelentés
   
      Az EUIPO előtti eljárás: felszólalási eljárás
   
      A megtámadott határozat: az EUIPO második fellebbezési tanácsának 2017. július 5-én hozott határozata (R 2330/2011-2. és R 2369/2011-2. sz. egyesített ügyek)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               részlegesen helyezze hatályon kívül az EUIPO második fellebbezési tanácsának az R 2330/2011-2. és R 2369/2011-2. sz. egyesített ügyekben 2017. július 5-én hozott határozatát, különösen azon részében, amely a 8 320 591. sz. európai uniós védjegybejelentés lajstromozását a 39. és 43. osztályba tartozó vitatott szolgáltatások tekintetében engedélyezi;
            
         
               —
            
            
               az alperest (EUIPO) és a beavatkozót kötelezze a jelen eljárással kapcsolatban felmerült költségek viselésére, illetve a beavatkozót kötelezze az EUIPO felszólalási osztálya és második fellebbezési tanácsa előtti eljárások során felmerült költségek viselésére.
            
         
      Jogalap
   
   
               —
            
            
               a 207/2009 rendelet 8. cikke (5) bekezdésének megsértése.